**DĖL SPORTO NEVYRIAUSYBINIŲ ORGANIZACIJŲ PROJEKTŲ FINANSAVIMO 2021 M. KONKURSO TVARKOS APRAŠO PATVIRTINIMO**

2021 m. balandžio 30 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 17 punktu, Lietuvos Respublikos sporto įstatymo 17 straipsnio 10 dalimi, Rokiškio rajono savivaldybės taryba nusprendžia

 Patvirtinti Sporto nevyriausybinių organizacijų projektų finansavimo 2021 m. konkurso tvarkos aprašą (pridedama).

 Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Danutė Kniazytė

Rokiškio rajono savivaldybės tarybai

**DĖL SPORTO NEVYRIAUSYBINIŲ ORGANIZACIJŲ PROJEKTŲ FINANSAVIMO 2021 M. KONKURSO TVARKOS APRAŠO PATVIRTINIMO**

AIŠKINAMASIS RAŠTAS

 **Parengto sprendimo projekto tikslai ir uždaviniai.**

 Sprendimo projektu siūloma patvirtinti Sporto nevyriausybinių organizacijų projektų finansavimo 2021 m. konkurso tvarkos aprašą (toliau – Aprašas).

 **Šiuo metu esantis teisinis reglamentavimas.** Lietuvos Respublikos sporto įstatymas, Rokiškio rajono savivaldybės administracijos direktoriaus 2021 m. kovo 4 d. įsakymas Nr. AV-188 ,,Dėl Sporto nevyriausybinių organizacijų projektų finansavimo 2021 m. konkurso tvarkos aprašo patvirtinimo“.

 **Sprendimo projekto esmė.**

 Pagal Lietuvos Respublikos sporto įstatymo 17 straipsnio 10 dalį („Savivaldybės vykdomoji institucija ar jos įgaliotos įstaigos, vadovaudamosi savivaldybių tarybų nustatytos savivaldybių biudžetų lėšomis finansuojamų sporto projektų finansavimo tvarkos aprašu, vykdo savivaldybei pateiktų sporto projektų atranką ir priima sprendimus dėl jų bendrojo finansavimo“) Aprašas turi būti tvirtinamas tarybos sprendimu, o Rokiškio rajono savivaldybės administracijos direktoriaus 2021 m. kovo 4 d. įsakymas Nr. AV-188 ,,Dėl Sporto nevyriausybinių organizacijų projektų finansavimo 2021 m. konkurso tvarkos aprašo patvirtinimo“ po šio sprendimo priėmimo bus pripažintas netekusiu galios.

 **Galimos pasekmės, priėmus siūlomą tarybos sprendimo projektą:**

 **teigiamos** – bus laikomasi teisės aktuose nustatytų nuostatų;

 **neigiamos** – nebus.

 **Finansavimo šaltiniai ir lėšų poreikis**. Finansavimo šaltinis – savivaldybės biudžeto lėšos, skirtos sporto nevyriausybinėms organizacijoms finansuoti. Sprendimui įgyvendinti papildomų savivaldybės biudžeto lėšų nereikės.

 **Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akto antikorupcinis vertinimas atliktas, parengta pažyma.

Švietimo ir sporto skyriaus vyriausioji specialistė Danutė Kniazytė